ሚኒስቴሩ ከሞስኮው ዓለም አቀፍ ኢንስቲትዩት ጋር የትብብር ስምምነት ተፈራረመ
የኢ.ፌ.ዴ.ሪ. የውጭ ጉዳይ ሚንስቴር የውጭ ግንኙነት አገልግሎት ማሠልጠኛ ተቋምና የሩሲያው ዓለም አቀፍ ኢንስቲትዩት በተለያዩ መስኮች ለመተባበር የሚያስችል የመግባቢያ ሰነድ በሞስኮ ተፈራረሙ፡፡ስምምነቱ ሁለቱ ተቋማት በዲፖሎማሲ፣ በዓለም አቀፍ ግንኙነትና ተዛማጅ መስኮች የምርምር ስራዎችን በጋራ ለማከናወን በዋናነትም በዲፕሎማቶች ስልጠና፣ በመምህራን ልውውጥ እና የጋራ ጥናትና ምርምር ለማካሄድ የሚስያችል ነው።በኢትዮጵያ በኩል ስምምነቱን የፈረሙት በሩሲያ የኢትዮጵያ ልዩ መልዕክተኛና ባለሙሉ ስልጣን አምባሳደር ግሩም አባይ ሲሆኑ፣ ከሩሲያ ወገን ደግሞ የዩኒቨርሲቲው ዳይሬክተር አናቶሊ ቶርኩኖቭ ናቸው።ስምምነቱ በሁለቱ ተቋማት መካከል ጠንካራ ግንኙነት ለመመስረትና የትብብር መስኮች በአግባቡ እንዲከናወኑ ሕጋዊ መነሻ ይሰጣል።ስምምነቱ የውጭ ግንኙነት አገልግሎት ማሠልጠኛ ተቋምን አቅም ለማሳደግና የሚንስቴሩን የሰው ኃይል አቅም ግንባታ ፕሮግራም ተፈጻሚ ከማድረግ አኳያ አሰተዋጽኦው የጎላ እንደሚሆን የውጭ ጉዳይ ሚንስቴር ያወጣው መግለጫ ያመለክታል፡፡ 